CELEX: 62018CA0420
Language: et
Date: 2019-06-13 00:00:00
Title: kohtuasi C-420/18: Euroopa Kohtu (teine koda) 13. juuni 2019. aasta otsus (Gerechtshof ’s-Hertogenboschi eelotsusetaotlus — Madalmaad) — IO versus Inspecteur van de rijksbelastingdienst (Eelotsusetaotlus — Käibemaks — Direktiiv 2006/112/EÜ — Artiklid 9 ja 10 — Maksukohustuslane — „Iseseisvalt“ teostatav majandustegevus — Mõiste — Sihtasutuse järelevalvenõukogu liikme tegevus)

5.8.2019   
            
            
               ET
            
            
               Euroopa Liidu Teataja
            
            
               C 263/19
            
         
      Euroopa Kohtu (teine koda) 13. juuni 2019. aasta otsus (Gerechtshof ’s-Hertogenboschi eelotsusetaotlus — Madalmaad) — IO versus Inspecteur van de rijksbelastingdienst
      (kohtuasi C-420/18) (1)
      
      (Eelotsusetaotlus - Käibemaks - Direktiiv 2006/112/EÜ - Artiklid 9 ja 10 - Maksukohustuslane - „Iseseisvalt“ teostatav majandustegevus - Mõiste - Sihtasutuse järelevalvenõukogu liikme tegevus)
      (2019/C 263/23)
      Kohtumenetluse keel: hollandi
      
         Eelotsusetaotluse esitanud kohus
      
      Gerechtshof ’s-Hertogenbosch
      
         Põhikohtuasja pooled
      
      
         Apellant: IO
      
         Vastustaja: Inspecteur van de rijksbelastingdienst
      
         Resolutsioon
      
      Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 9 ja 10 tuleb tõlgendada nii, et oma majandustegevust ei teosta iseseisvalt selline sihtasutuse järelevalvenõukogu liige nagu põhikohtuasja kaebaja, kellel küll puudub hierarhiline alluvussuhe sihtasutuse juhatuse või sihtasutuse järelevalvenõukoguga selles osas, mis puudutab selle nõukogu liikmena tegutsemist, kes aga ei tegutse ei enda nimel ja arvel ega omal vastutusel, vaid tegutseb sama nõukogu arvel ja vastutusel ega kanna selle tegevusest tulenevat majanduslikku riski, kuna ta saab kindlaksmääratud töötasu, mis ei sõltu ei tema osalemisest koosolekutel ega tegelikest töötundidest.
      
         (1)  ELT C 319, 10.9.2018.